Maduro Barak Obamani Braziliya prezidenti impichmentini tashkillashtirishda aybladi

Venesuela rahbari Nikolas Maduro Braziliya prezidenti Dilma Russeffning impichmenti AQSh yetakchisi Barak Obama ko‘rsatmasi bilan amalga oshirilganini bildirdi. Bu haqda “Vedomosti” xabar bermoqda.

Obama Dilmaning lavozimdan chetlatilishi buyurtmachisi bo‘lgan. AQSh elchixonasi esa buni tashkillashtirgan. To‘ntarishga taalluqli hujjatlar e’lon qilinganida shu so‘zlarimni eslaysiz.
Nikolas Maduro, Venesuela prezidenti
Venesuela rahbari “Obama oxir-oqibat Lotin Amerikasi mamlakatlariga tahqiromuz yondashadigan tajovuzkor prezident”ga aylanganini qo‘shimcha qildi.
Eslatib o‘tamiz, Braziliya senati o‘tgan yilning 31-avgust kuni Dilma Russeffga nisbatan uzil-kesil impichment e’lon qildi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.